રાત્રે ૯ વાગ્યાને બદલે રાત્રે ૧૧ વાગે દિલ્હીમાં ટ્રકોના પ્રવેશનો પ્રસ્તાવ પણ મૂકાયો હતો. આ ઉપરાંત દિલ્હી બહારથી આવતી ટ્રકોનું ચેકિંગ પણ થશે. રસ્તાઓ પર વેક્યુમ ક્લિનિંગ થશે. દિલ્હીના રસ્તાઓ પરથી ધૂળ હટાવવાનું કામ ૩ થી ૪ અઠવાડિયામાં થશે. દિલ્હીના મુખ્ય સચિવ કે કે શર્માએ કહ્યું કે દિલ્હીમાં વધુને વધુ બસો દોડાવવાની દિલ્હી સરકારની યોજના છે. દિલ્હીમાં વાહનવ્યવહારને નડતરરૂપ થતાં પાર્કિંગને પણ દૂર કરવાની વિચારણા ચાલી રહી છે. ચીનના પાટનગર બેજિંગમાં ૨૦૧૩માં લેવાયેલા પગલાં જેવું આ પગલું દિલ્હીમાં નોંધાયેલા લગભગ ૯૦ લાખ વાહનોને લાગૂ પડશે.